ועדת הבריאות, כנסת 25, פרוטוקול מספר 29, 2023-04-19 00:00

אוריאל בוסו: סדר היום של הוועדה: ישיבת ועדת הבריאות בנושא תקנות בריאות העם (מכשירים רפואיים מיוחדים), התשנ"ד–1994, ישיבת מעקב

אוריאל בוסו:  פקודת בריאות העם 1940 מסמיכה בסעיף 65ב את שר הבריאות לקבוע בתקנות, בהסכמת שר האוצר ובאישור ועדת הבריאות של הכנסת, את המכשירים הרפואיים המיוחדים שרכישתם או השימוש בהם יהיו טעונים ברישיון, וכן את התנאים המקצועיים לאישורם ושיעור המכשירים לנפש

אוריאל בוסו:       בתקנות בריאות העם (מכשירים רפואיים מיוחדים), התשנ"ד–1994, נקבע אלו מכשירים יוגבלו ומה יהיו המפתחות לפיהם ייקבע המספר המרבי בישראל

אוריאל בוסו:  לאחר קביעת מספר המכשירים המרבי, משרד הבריאות מחלק למוסדות הרפואיים רישיונות לרכישה והפעלה של המכשירים בהתאם לאמות המידה המפורטות בתקנות כמו גם לתנאי הסף שנקבעו למכשירים מסוימים

אוריאל בוסו:  ככלל, המשרד אינו מממן את רכישת המכשירים ואלו נקנים בידי המוסדות הרפואיים שמבקשים בסך הכול את הרישיון

אוריאל בוסו:      ההתפתחויות הטכנולוגיות המשמעותיות שהתרחשו בשנים האחרונות, כניסתן של שיטות אבחון וטיפול חדשות וכן הגידול באוכלוסיית המדינה, מחייבות עדכון מפעם לפעם של התקנות

אוריאל בוסו:  כך עדכנה הוועדה, בחודש יולי 2022, את התקנות וערכה שינויים בשיעור המכשירים לנפש, עודכנו התנאים המקצועיים ובמכשירים רפואיים מסוימים אף הוטלה חובת קבלת רישיון לצורך רכישתם או השימוש בהם וכן אישרנו את הוספתם של 28 מכשירים מיוחדים חדשים

אוריאל בוסו:       דגש מיוחד ניתן בהקצאות מכשירים למוסדות רפואיים לאזור הפריפריה הגיאוגרפית על מנת לצמצם את הפערים הקיימים ומתן מענים רפואיים בזמן סביר

אוריאל בוסו:  לאור זאת, תבקש הוועדה היום לשמוע ולהתעדכן על יישומו של עדכון התקנות שאושרו על ידי הוועדה בשנה שעברה, ובכלל זאת, ככל שיותיר הזמן:      

אוריאל בוסו: השפעת השינוי בתדירות הטיפולים והבדיקות במקומות בהם התווספו המכשירים – האם יש איזה שינוי כלשהו בנושא הזה

אוריאל בוסו: מהן מסקנות הצוות לבחינת זמני המתנה, לרבות נושא בדיקות הדימות

אוריאל בוסו: עדכון הצעדים להכשרת צוותים רפואיים להפעלת המכשירים, וטכנולוגים רפואיים

אוריאל בוסו: CT דנטלי – בנושא הזה ששם אני יודע שיש, גם לטעמי ולדעתי, פריצה אמיתית

אוריאל בוסו:  אמנם הוועדה פתחה את זה, אבל היום כל אחד לוקח, פותח מכשיר

אוריאל בוסו:  אין בקרה, אנחנו לא יודעים, לא רמת קרינה, לא רמת רישיונות

אוריאל בוסו:      אני רוצה להודות לד"ר אסנת לוקסנבורג, ראש חטיבת טכנולוגיות רפואיות במשרד הבריאות, על המצגת המקיפה שהכינה לדיון, וכן לממ"מ על המסמך המכין

אוריאל בוסו:      אני מעדיף שאת תתחילי ואנחנו ננסה להתכנס

אוריאל בוסו:  עכשיו 11:15, בכל מקרה בסביבות 11:50 אנחנו צריכים לסיים

אסנת לוקסנבורג: תודה רבה על ההזמנה לדיון, ואנחנו כמובן נשמח לעדכן אותכם בכל המידע שהעלית פה

אסנת לוקסנבורג:  אגיד שהיו לנו גם הרבה מאוד דיונים בוועדה הספציפית הזאת לפני כחצי שנה

אסנת לוקסנבורג:  אז אושר תיקון התקנות ונכנסנו לעומק

אסנת לוקסנבורג:  גם גיבשנו והיצגנו פה בוועדה, וקיבלנו את ברכתה על אמות המידה שלפיהם נחלק את המכשירים וכולי

אסנת לוקסנבורג:  אעשה מעבר זריז מאוד על השקפים הראשונים, שהם בעצם השקפים הכלליים, רק כדי להכניס את מי שפחות מכיר לתמונה, וישר אתמקד בסוגיות ששאלת

אסנת לוקסנבורג:      (מקרינה מצגת)     אנחנו מדברים על מכשירים מיוחדים, זה בעיקר מכשירים שעוסקים בנושא של דימות, אבל לא רק

אסנת לוקסנבורג:  צריך להבין שהיום תחום הדימות הפך להיות ציר מרכזי מאוד באבחון ובטיפול של מטופלים

אסנת לוקסנבורג:  לכן גם בכל בתי החולים או בקופות החולים רואים כמה משקיעים היום בנושא של הדימות

אסנת לוקסנבורג:  כי אם פעם הרופא היה נסמך הרבה מאוד על פרמטרים אחרים, היום כשיש דימות מתקדמת והיא בהקשר הנכון, אפשר להסתייע בה מאוד

אסנת לוקסנבורג:  לכן אנחנו רואים גם עלייה שכל הזמן הולכת ועולה, לא רק בכמות האבסולוטית אלא גם בשיעור לנפש

אסנת לוקסנבורג:       התקנות מוכרות לכם

אסנת לוקסנבורג:  מה שחשוב פה לדעת זה שיש פה רשימה סגורה של מכשירים מיוחדים, ותכף אני אפרט אותה, ויש חובה לרישיון

אסנת לוקסנבורג:  כלומר, אדם אסור לו, לא לרכוש ולא להפעיל לפני שהוא קיבל רישיון מהמנהל

אסנת לוקסנבורג:  אמות המידה, כמו שציין היושב-ראש, מופיעות בחוק ואנחנו גם מוסיפים עליהן לפי הצורך – כי אנחנו צריכים לתעדף כל הזמן

אסנת לוקסנבורג:  אבל עקרונית יש אמות מידה  ברורות מאוד שנוגעות לבריאות הציבור - זמינות וכולי

אסנת לוקסנבורג:  בעל הרישיון מתחייב להפעיל את זה על פי ההנחיות שלנו, ויש שם עוד הגדרות נוספות

אסנת לוקסנבורג:  עדכון התקנות קורה אחת לכמה זמן, העדכון זה יוזמה של משרד הבריאות, זה עובר הסכמה של משרד האוצר ולאחר מכן זה מגיע לוועדה בכנסת

אסנת לוקסנבורג:      בין המכשירים המיוחדים שהיום נמצאים, זה מה שאתם רואים פה: MRI, CT, PET-CT, מערכת צנתור לב וצנתור מוח, מאיץ קווי, מערכת רובוטית לביצוע ניתוחים, תא לחץ, אלקטרופיזיולוגיה ואנגיוגרפיה

אסנת לוקסנבורג:        אנחנו מפרסמים את זה בצורה שקופה וברורה באתר האינטרנט שלנו

אסנת לוקסנבורג:  זה בעצם הלינק לאתר, נכנסים לאתר המשרד ואפשר לראות, בכל מוסד ומוסד איזה מכשירים פועלים

אסנת לוקסנבורג:  אפשר לראות: לפי סוגי המכשירים, איפה זה פועל, בכול מוסד איזה מגוון מכשירים יש לו

אסנת לוקסנבורג:  הכול פתוח לציבור והציבור יכול לדעת את כל המידע הזה

אסנת לוקסנבורג:      אנחנו בתקנות של תיקון יוני 2022, שזה התיקון האחרון שאנחנו תכף נדווח עליו

אסנת לוקסנבורג:  השינויים שבוצעו היו כך: אנחנו הגדלנו את מספר מכשירי ה-MRI ושינינו את השיעור לנפש מ-1 ל-189, ל-1 ל-161

אסנת לוקסנבורג:   שינינו גם את שיעור המכשירים לנפש של CT, מ-1 ל-120,000 ל1- ל-103,000

אסנת לוקסנבורג:  הוספו ארבעה תאי לחץ רב מדוריים, וניתנה תוספת של שני רובוטים דה-וינצי'

יאסר חוג'יראת: לפי מה נקבע השינוי מ-189,000 ל-161,000?     

אסנת לוקסנבורג: בין 189 ל-161?  אלה היו הסכמים בין משרדי הבריאות והאוצר על התקציב

אסנת לוקסנבורג:  בהתאם לזה אנחנו תרגמנו את זה לשינוי לפי שיעור לנפש

יאסר חוג'יראת: זה לא במטרה לקצר תורים, נגיד?      

אסנת לוקסנבורג: הרעיון הוא באמת להגדיל את הזמינות, ותוך כדי זה גם לקצר תורים

אסנת לוקסנבורג:  זה כמובן

יאסר חוג'יראת: יש לכם את החישוב הזה? כמה זמן לוקח לבן אדם לקבוע תור היום, וכמה זה השתנה?     

אסנת לוקסנבורג: זה משתנה

אסנת לוקסנבורג:  אין לי פה, אבל אם אתם רוצים אנחנו כמובן נוכל להציג

אסנת לוקסנבורג:  עקרונית זה משתנה בין מקום למקום

אסנת לוקסנבורג:  יש פה גם סוגיה איך אתה קובע כמה זמן לוקח לאדם

אסנת לוקסנבורג:  האם זה מהרגע שרופא המשפחה אמר לו: אתה צריך M

אסנת לוקסנבורג: R

אסנת לוקסנבורג: I

אסנת לוקסנבורג: , או עד שהוא קיבל מהקופה את האישור שמותר לו והוא יכול לגשת לקבוע MRI? האם זה מהרגע שהוא עשה את הבדיקה או עד שהוא קיבל את הפיענוח? יש פה כל מיני מדדים

אסנת לוקסנבורג:  אנחנו בודקים את זה באופן עקרוני, ואנחנו ויכולים להגיד לכם באזורים מסוימים מה הזמינות

אסנת לוקסנבורג:  הראנו בפעם שעברה – אתה בטח זוכר, כי אתה היית בדיונים בוועדה – הראנו את פרקי הזמן הממוצעים, שזה היה גם הבסיס שלנו, בין השאר, לחלק את המכשירים ואיפה כדאי לחלק את המכשירים

אסנת לוקסנבורג:  זה היה אחד הקריטריונים שסייע לנו לחלק את הדברים

משה שמעון רוט: סליחה, רק תיקון

משה שמעון רוט:  מה שחבר הכנסת שאל, זה רק בהשוואה

משה שמעון רוט:  זאת אומרת עם אותם קריטריונים שהיו, עכשיו בבדיקה אחרי השינוי, האם זה שיפר גם את הזמינות? כי תיאורטית זה אמור להיות

אסנת לוקסנבורג: זה עוד קצת מוקדם

משה שמעון רוט: בתוך השאלה נמצאת גם שאלה הנוספת: האם זה באמת מספיק? כי יכול להיות שמה שצריך זה פי שניים מזה

אסנת לוקסנבורג: נראה את הדברים, מה שיש בידינו

אסנת לוקסנבורג:  האמירה האם זה מספיק או לא מספיק, זה תלוי למה אתה משווה

אסנת לוקסנבורג:  הלוא בצורה אופטימלית לעשות האם זה מספיק או לא, צריכים לקחת קבוצה של אוכלוסייה, לעקוב ולראות, קלינית, האם הוא צריך באמת את בדיקת ה-MRI או את בדיקת ה-CT לפי התיק הקליני שלו, או להשתמש בכל מיני מדדים עקיפים

אסנת לוקסנבורג:  המדדים העקיפים זה שיעורים לנפש, זה נתונים מה-OECD

משה שמעון רוט: גם גיאוגרפי

אסנת לוקסנבורג: גם גיאוגרפי

אסנת לוקסנבורג:  מה-OECD - - -      

משה שמעון רוט: כמה בן אדם בתל אביב ממתין וכמה בן אדם ברמת השרון

אסנת לוקסנבורג: זה מה שהראנו בדיון בוועדה ביוני

אסנת לוקסנבורג:  הראנו שאנחנו הולכים, וזה יהיה אחד הקריטריונים שלנו לחלק את המכשירים, ותכף תראו איך חילקנו את המכשירים

אוריאל בוסו: חשוב לנו בעיקר גם לדעת איך חולקו 28 המכשירים האחרונים

אסנת לוקסנבורג: כן, אני מראה את זה

אסנת לוקסנבורג:  אני רק רוצה ולהראות שהשיקולים שעמדו בפנינו זה שיעור מכשירים לנפש ופריסה ארצית

אסנת לוקסנבורג:  היה חשוב לנו מאוד, לדוגמה, לתקן פערים אל מול הפריפריה כדי שבפריפריה לא יחולקו - - -     

אוריאל בוסו: ד"ר רוני בלנק, רוצה שאלת ביניים, מרכז המחקר והמידע

רוני בלנק: בהמשך למה שאמר חבר הכנסת חוג'יראת: מחד, המידע על הזמינות בפועל של המכשירים

רוני בלנק:  רציתי לשאול האם הכוונה היא לאותו סקר שהצגתם אז בוועדה?     

אסנת לוקסנבורג: אנחנו הצגנו את זה ביוני פה בוועדה

רוני בלנק: כן, אותו סקר

יאסר חוג'יראת: אנחנו לא היינו חברי כנסת אז

רוני בלנק: לא, אבל זה הסקר שמבוסס על הפניות שלכם לנותני השירותים ולא מנקודת המבט של המטופלים, לא זמני ההמתנה

אסנת לוקסנבורג: נכון

אסנת לוקסנבורג:  אני רק אגיד שאנחנו כן פנינו בבקשה להיכנס לפרויקט גדול של מדידת זמני המתנה בבדיקות דימות, משרד הבריאות, הוא גם העמיד את התקציב

אסנת לוקסנבורג:  זה נמצא עכשיו בשלבי אישור אצל החשב הכללי ואם הכול יהיה בסדר, אז אנחנו פותחים ממש בפרויקט מיוחד שיבדוק את זמני ההמתנה באופן ארצי בצורה מסודרת מאוד ומעמיקה, לגבי בדיקות הדימות

רני בלנק: יש לך הערכה מתי זה יסתיים?      

אסנת לוקסנבורג: אם ייתנו לי את התקציב ואת האישור, אנחנו רק נתחיל עכשיו

אסנת לוקסנבורג:  אבל בינתיים נוכל לספק נתונים שאולי הם פחות מדויקים אבל בכל זאת נותנים סדרי גודל של דברים

רוני בלנק: תודה רבה

אסנת לוקסנבורג: כמו שאמרתי, היה לנו חשוב מאוד עם המכשירים האלה לחזק את הפריפריה ולתת לפריפריה

אסנת לוקסנבורג:    היו גם בתי חולים שהיה צורך, לדוגמה, לפעילות התקינה שלהם – אני אתן לכם דוגמה: CT היום מהווה בסיס מאוד חשוב בעבודת מיון

אסנת לוקסנבורג:  חולה שפעם היה מגיע עם אפנדיציט, אז הרופא היה שם עליו את היד והיה מרגיש את הבטן, אם היא יותר מתוחה או פחות מתוחה, ולפי זה הוא היה מחליט אם הוא נכנס איתו לחדר הניתוח

אסנת לוקסנבורג:  היום עושים לו CT ואפשר לדעת באופן ודאי אם מסכנים אדם בניתוח, האם זה באמת עבור משהו שהוא באמת קליני, ברור וחד-משמעי

אסנת לוקסנבורג:  לדוגמה, בבית חולים מסוים שעכשיו בנו מיון שהוא מיון ממוגן, ובעצם ה-C

אסנת לוקסנבורג: T הוא נורא רחוק

אסנת לוקסנבורג:  היה לנו חשוב לתת לו את היכולת הזאת, שיהיה לו גם CT בסמיכות, כדי שהוא יוכל לנייד את החולים במיון בצורה יותר נוחה ופשוטה

אסנת לוקסנבורג:      עוד חשוב לנו: זה כמובן הנגישות של הציבור למכשיר, זמני המתנה לבדיקות – כמו שנאמר פה -  וההשפעה על בריאות הציבור

אסנת לוקסנבורג:      עכשיו תראו מה קורה, חילקתי את זה לפי המכשירים השונים

אסנת לוקסנבורג:      MRI – קודם כול, קצת לסבר לכם את העין מה קרה: מה שקרה זה שינוי שבוצע בשיעור המכשירים

אסנת לוקסנבורג:  משנת 2010, אתם יכולים לראות איך כל כמה שנים יש הורדה של השיעור לנפש, שהביטוי שלה זה תוספת מכשירים

אסנת לוקסנבורג:  היו שתי רפורמות גדולות תחת השר ליצמן, שבעצם הגדילו גם ב-2010 וגם ב-2015 וכו'

אסנת לוקסנבורג:  יש גם בשנים אחרות תוספת של הדברים, כאשר הפעם האחרונה הייתה, כמו שאמרתי, ביוני 2022

אסנת לוקסנבורג:   ב-12 שנה, אנחנו זזנו מ-1 ל-410,000 איש, ל-1 ל-161,000

אסנת לוקסנבורג:       איפה אנחנו עומדים אם זה ביחס לעולם? ביחס לעולם אתם תראו שעדיין אנחנו נמוכים מאוד – אנחנו באדום, סימנתי את זה באדום – אל מול שאנחנו רואים ב-OECD

אסנת לוקסנבורג:  הדיווחים מה-OECD הם אמנם לא עבור 2022, רובם זה עד 2021

אוריאל בוסו: אנחנו בפער אמיתי

אסנת לוקסנבורג: אנחנו נמוכים מאוד

אסנת לוקסנבורג:  יחד עם זאת, צריך לציין - - -     

אוריאל בוסו: תני לי את זה במספרים בעולם, בממוצע

אסנת לוקסנבורג: אני מראה פה את השיעור

אוריאל בוסו: אני רואה את הגרף, אבל איך זה מתורגם, 1 ל- כמה?     

אסנת לוקסנבורג: השיעור לנפש שם זה - - -     

אוריאל בוסו: 6

אוריאל בוסו: 6 אצלנו

אסנת לוקסנבורג: אם אתה מסתכל, לדוגמה, על מדינה כמו אוסטרליה, יש לה 15 למיליון נפש

אסנת לוקסנבורג:  לנו יש 6

אסנת לוקסנבורג: 6

אסנת לוקסנבורג:  אם אנחנו מסתכלים על הולנד, יש להם 13

אסנת לוקסנבורג: 8, לנו יש 6

אסנת לוקסנבורג: 6 וכו' וכו'

יאסר חוג'יראת: 6

יאסר חוג'יראת: 6 מתוך מיליון?     

אסנת לוקסנבורג: למיליון

אסנת לוקסנבורג:  תכפיל את זה קרוב לעשרה, זה סדר הגודל

אסנת לוקסנבורג:  אנחנו מגיעים ל-60 ומשהו מכשירים בארץ

אוריאל בוסו: אם אנחנו רוצים להגיע לממוצע של ה-OECD , עוד כמה מכשירים אנחנו צריכים בארץ?     

אסנת לוקסנבורג: אני רוצה להגיד משהו בהקשר הזה, צריך נורא להיזהר מהשוואת בין-לאומיות משום שלמשל, הניצולת של המכשירים שלנו והיעילות שאנחנו משתמשים בה בארץ יותר גבוהה מאשר במדינות אחרות

אסנת לוקסנבורג:  כשאתה מסתכל בניצולת מכשיר – כלומר, מספר הבדיקות פר מכשיר – שיש לזה חשיבות כלכלית כי אנחנו רוצים להיות מערכת יעילה, אצלנו בארץ עושים את זה הרבה יותר טוב ביחס למדינות אחרות

אסנת לוקסנבורג:  אי-אפשר לקחת את הנתונים האלה, צריך לעשות עבודה של הערכת - - -     

אוריאל בוסו: אולי אפשר, לא 1 מול 100 אחוז

אוריאל בוסו:  לא 1 מול 1

אסנת לוקסנבורג: לא, אבל אם הם עובדים משמרת אחת, לדוגמה, ואצלנו עובדים קרוב לשלוש משמרות ברוב המכשירים, אתה יכול לקחת ולהגיד, אצלנו לכאורה יש לפחות פי שתים יותר מכשירים ביחס ל - - -     

אוריאל בוסו: הדבר היחיד שאני לוקח זה זמני המתנה

משה שמעון רוט: - - - של נתונים שצריך, תלוי מאיזו זווית: הזווית הכלכלית, הזווית השימושית

משה שמעון רוט:  אנחנו מדברים על הרישיון, לא מדברים על חלוקת מכשירים, מדברים על רישיונות

משה שמעון רוט:  זאת אומרת שמנהל של בית חולים שעשה את כל השיקולים ושמבחינתו, מבחינת הצרכים שלו, הוא צריך עוד MRI אחד, עוד PET-CT, למה שאנחנו לא נעזור לו? הוא רוצה רישיון - - -     

אסנת לוקסנבורג: הכול, שוב, הכול זה פקודת בריאות העם (מכשירים רפואיים מיוחדים)

משה שמעון רוט: אני נותן הרבה קרדיט למנהל

אסנת לוקסנבורג: אני, כמשרד הבריאות, פועלת בהתאם לפקודה הזאת

אסנת לוקסנבורג:  אני לא יכולה לתת אישורים יותר מה - - -     

משה שמעון רוט: אבל אני מרגיש כאילו שאנחנו עובדים בקמצנות, סליחה על הדבר הזה, המנהל אמור לדעת שהוא צריך עכשיו עוד MRI: הוא עשה את כל החישובים, הוא קונה את זה, הוא משקיע את הכסף והוא יודע שזה יביא לו תועלת

משה שמעון רוט:  אנחנו אמורים לעזור לו

אסנת לוקסנבורג: שוב, אני לא המחוקק, אני מבצעת את מה שהמחוקק אמר

אוריאל בוסו: לא, לא

אוריאל בוסו:  המחוקק בסוף שומע את אנשי המקצוע, משרד הבריאות

משה שמעון רוט: אני קיבלתי תלונות על הנושא

אסנת לוקסנבורג: אני אציג לכם את התמונה כמו שאנו רואים אותה נכון לרגע זה

משה שמעון רוט: אני קיבלתי תלונות על הדבר הזה

אסנת לוקסנבורג: אני אגיד שוב, יש החלטה פה שהיא החלטה כללית

אוריאל בוסו: כל הגישה של מערכת הבריאות במדינת ישראל, פועלת לפי ניהול רגולטיבי של משרד הבריאות עם החלטות: איפה יהיו חדרי ניתוח, וכמה MRI, CT וכו' – פריסה

אוריאל בוסו:  לא כל אחד יוכל לפתוח בבית שלו, למרות שאתה יכול לעשות

אוריאל בוסו:  במקום 150 מכשירים אני צריך להגביל, כי יש תפישה כלכלית

אוריאל בוסו:  אבל בסוף-בסוף חברי הכנסת שואלים את השאלה שכל עם ישראל שואל: אם אני צריך MRI, אני צריך לחכות חודשים? שבועיים?      אני קיבלתי טלפון לפני שלושה חודשים, מאדם אחד שהיה חשש מאוד מאוד גדול לגידול כבד רציני

אוריאל בוסו:  אמרו לו תעשה MRI דחוף, תביא לנו

אוריאל בוסו:  הוא פנה למספר מקומות, אמרו לו שיגיע בין שלושה חודשים לשישה חודשים

אוריאל בוסו:  הוא אומר לי: ברור לך שעוד שישה חודשים זה לא רלוונטי, לא ה-MRI ולא כלום, אם אני אחיה בכלל

אוריאל בוסו:  אתה לא יכול לעמוד מול כזה דבר

אוריאל בוסו:  אין סיבה

אוריאל בוסו:      אני לא מדבר על יפן, במספרים כאלה, שאנחנו מדינות OECD

אוריאל בוסו:  תני להם הסבר

אוריאל בוסו:  זה נכון, בשנה שעברה הוגדלו והתווספו 28 מכשירים, אנחנו - -     

אסנת לוקסנבורג: אנחנו הגדלנו והוספנו

משה שמעון רוט: אני מבקש לחדד

אוריאל בוסו: - - עדיין בפער

אוריאל בוסו:  מספר מקומות שיש להם ורוצים לפתוח מכשירים, אני לא מדבר על הקופות

אוריאל בוסו:  לדוגמה אפילו קופות, אתם מקצים להן X מכשירים ואומרים להן: תחליטו אתן, איך אתן רוצות לחלק את זה בתוך הקופה כשיש לכם בתי חולים, במקרה הזה למשל כללית

אוריאל בוסו:      שאלה, בית החולים השרון בפתח תקווה, זה חלק ממרכז רפואי רבין, הולך לאט-לאט לבוא עם מרפאות חוץ

אוריאל בוסו:  יש שם היום לב, יש שם כירורגיה, יש שם הכול, אין להם שם MRI

אוריאל בוסו:  אישתי התאשפזה שם לפני שלושה חודשים והייתה צריכה כמה בדיקות, פעמיים במהלך האשפוז לקחו אותה באמבולנס לבית חולים רבין, צילומים ולחזור

אוריאל בוסו:  אמרתי לאשתי: מה זה הטרטור הזה? פניתי, שאלתי – אז עוד לא הייתי יושב-ראש ועדה, לא למדתי את זה – אמרו: משרד הבריאות הקצה לנו ואנחנו צריכים בעדיפות, מה לעשות הייתה לנו בעיה בשניידר, אז שמנו

אוריאל בוסו:  אבל אין הגיון שמבנה כזה ותכנון כזה, כשיש מרחק אתה צריך לנייד באמבולנס חולה לעשות צילומים ולחזור

משה שמעון רוט: הנורמות האלה חייבות להשתנות

אוריאל בוסו: אלה הנקודות שמאוד מאוד מפריעות

אסנת לוקסנבורג: אני מבינה

משה שמעון רוט: אני רוצה לחדד, סליחה, ברשותך

משה שמעון רוט:  אני רוצה לחדד את הנקודה, אני בכוונה אומר ואני עצרתי אותך

משה שמעון רוט:  קודם כול, אני חייב לתקן משהו: אני מודה לך שהגעת, אני מודה לך מאוד מאוד

משה שמעון רוט:  לא בשמי, בשם כל הציבור הזה שאתם מציגים את הדברים ואת התמונות

משה שמעון רוט:  אנחנו באמת חייבים לקבל תמונה כוללת על הכול, אבל אני ידעתי על הגרף הזה לפני שהצגת אותו

משה שמעון רוט:  איךי? לא בגלל שראיתי אותו, בגלל שברגע שמנהלים דורשים לקבל MRI, מתחננים לקבל, אני יודע שיש ביקוש

משה שמעון רוט:  הם לא מתאבדים, זה עולה להם הון, הם משקיעים כוחות, ערים בלילה, כדי להשיג את ה-MRI הזה

משה שמעון רוט:  הם צריכים להשיג את הכסף הזה ואם הם כל כך דורשים את זה, זאת אומרת שיש ביקוש, שזה נצרך

אסנת לוקסנבורג: יש ביקוש

משה שמעון רוט: אם יש ביקוש אנחנו אמורים לעשות הכול כדי שזה יקרה

משה שמעון רוט:  I rest my case

אוריאל בוסו: חבר הכנסת רוט, זו מטרת הדיון

אוריאל בוסו:  מה שאני מבקש ממך, שתנסי להתייחס לנקודות שהעליתי בפתיחת הדיון

אוריאל בוסו:  אם את רוצה אני אפילו אחזור עליהן

אסנת לוקסנבורג: אני עוברת הלאה ואני אראה

אסנת לוקסנבורג:       חלוקת המכשירים של MRI שהייתה: היו לנו תשעה מכשירי MRI לחלק ואני רוצה להראות לכם מה עשינו ואיפה זה מעמיד אותנו היום

אסנת לוקסנבורג:       לאזור הצפון נתנו שלושה מכשירים נוספים, תכף נראה גם איפה

אסנת לוקסנבורג:  אם תראו בעמודה שכתוב "מספר המכשירים הדרוש ע"פ התקנות", לפי השיעור לנפש, היו תשעה והיום אחרי השינוי זה מביא אותנו לתשעה

אסנת לוקסנבורג:      לאזור חיפה היו שבעה מכשירים שהיה דרוש שיהיו באזור שלו לפי התקנות ולכן זה נשאר שבעה ולא ניתנה שם תוספת

אסנת לוקסנבורג:      באזור המרכז, לפי התקנות היו צריכים להיות 14 מכשירים, נתנו תוספת של ארבעה שהלכו לפריפריה של המרכז ותכף אני אראה לכם איפה

אסנת לוקסנבורג:  ואחרי זה יש 12, זאת אומרת באזור המרכז יש פחות מכשירים פר נפש ביחס למה שצריך להיות

אסנת לוקסנבורג:  אבל לקחנו גם בחשבון שבאזור תל אביב, שלפי השיעור לנפש היה צריך להיות תשעה, יש בפועל 14

אסנת לוקסנבורג:  אז לא הוספנו שום דבר וזה בעצם גם נותן מענה מסוים לתוך אזור המרכז

אסנת לוקסנבורג:      בדרום צריכים להיות שמונה מכשירים

אסנת לוקסנבורג:  אנחנו הוספנו שני מכשירים ובעצם היום יש תשעה מכשירים, שזה מעבר למה שאמור להיות לפי התקנות

אסנת לוקסנבורג:  באזור ירושלים אמורים להיות שבעה, היות וכבר היום יש תשעה לא הוספנו שום דבר

אסנת לוקסנבורג:      אם אתם שמים לב, מתוך מה שניתן: ניתנו שלושה לצפון, שניים למרכז וארבעה שהלכו לפריפריה של המרכז – ואני אראה לכם להיכן

אסנת לוקסנבורג:       אני מתחילה עכשיו לפי הפריסה

משה שמעון רוט: עדיין, בתל אביב יש יותר ממה שנדרש

אסנת לוקסנבורג: בתל אביב היה

אסנת לוקסנבורג:  אתה לא תלך לבית החולים איכילוב ותגיד לו: אני לוקח לך מכשיר, זה בדיוק מה שאמרת הרגע

אסנת לוקסנבורג:  בתי חולים או גורמים מסוימים שמפעילים ויש עליהם עומסים, הכוונה היא להוסיף ולא לקחת, אתה גם לא יכול לנייד ולשנות

משה שמעון רוט: בוודאי שרוצים לתקן את הפער, את החסר

אסנת לוקסנבורג: בסדר, חסר הוא על ידי תיקון השיעור לנפש

אסנת לוקסנבורג:      באזור הצפון אנחנו הוספנו ניידת שהולכת לקהילה

אוריאל בוסו: שאלה

אסנת לוקסנבורג: כן

אוריאל בוסו: תיקון שיעור לנפש, זה לא תוצר של כמות המכשירים? או שבעקבות - - -     

אסנת לוקסנבורג: לא, לא

אוריאל בוסו: את מחליטה על שיעור לנפש ומביאה מכשירים

אסנת לוקסנבורג:  זה תיקון תקנות ששר הבריאות מעביר להסכמת שר האוצר ואחרי הסכמת שר האוצר מוגש אליכם

אוריאל בוסו: ובהתאם לשיעור לנפש מביאים את מספר המכשירים, הבנתי

אסנת לוקסנבורג: נכון, לי יש מספר מכשירים מוגבל

משה שמעון רוט: אבל גם שיעור לנפש זה לא קריטריון

משה שמעון רוט:  זה לא אמור להיות הקריטריון היחידי, זה גם לא נכון

אוריאל בוסו: שום דבר לא קדוש

משה שמעון רוט: זה גם לא נכון בגלל שאם למשל, סתם אני אקצין, עובדתית בדרום יש יותר ביקוש מאשר במרכז מסיבה כזאת או אחרת – בגלל שאנשים חולים יותר או what ever, זה לא משנה – בוודאי מבינים שהתמונה הרוחבית הזאת מעוותת את העניין

משה שמעון רוט:  הרישיונות צריכים להגיע למקום שהם נדרשים

משה שמעון רוט:  אם יש נקודה ספציפית ואני יודע שיש ערים שסובלות לדוגמה מפציעות ירי, מאלימות, יותר מאשר ערים אחרות  אז ניתן אותם שירותי חירום? הרי מדברים פה על שירותי חירום, שירותי חירום

אוריאל בוסו: גם שירותי חירום אנחנו נצטרך לדעת

משה שמעון רוט: אני רק רוצה להגיד שזה לא הקריטריון היחידי

אוריאל בוסו: אנחנו נצטרך לברר בהמשך

אוריאל בוסו:  אם אנחנו מחליטים, לדוגמה, היום זה 1 ל-400?     

אסנת לוקסנבורג: 1 ל-161,000

אסנת לוקסנבורג:  זאת אומרת מכשיר אחד ל-161,000 תושבים

אוריאל בוסו: MRI – 1 ל-160,000

אוריאל בוסו:      לדוגמה, אם נחליט שאנחנו רוצים שזה יהיה 1 ל-100,000, בסדר? אנחנו נצטרך לדעת קודם כול, מה מספר המכשירים שנצטרך

אוריאל בוסו:  דבר שני, מה החישוב הכלכלי, שזה משנה בכל החישוב מול האוצר והבריאות

אוריאל בוסו:  נצטרך לדעת מה המשמעות

אסנת לוקסנבורג: נכון

אסנת לוקסנבורג:  אנחנו צריכים לעשות פה גם עבודה של הערכת צרכים, כי תכף אני אראה לכם את האתגרים

אסנת לוקסנבורג:  גם האתגרים, לדוגמה מבחינת כוח אדם, הם לא פשוטים

אסנת לוקסנבורג:  במדינה שלנו אין הרבה רדיולוגים שיודעים לפענח MRI

אסנת לוקסנבורג:  אני מסבסדת, ואני אראה לכם, קורסים להכשיר רופאים שידעו לפענח MRI

אוריאל בוסו: זה נקרא טכנולוגים רפואיים?     

אסנת לוקסנבורג: וגם דימותנים, שיפעילו את המכשירים האלה

אסנת לוקסנבורג:  הם עוברים אצלנו קורסים במרכז ההכשרה שלנו, של משרד הבריאות, כדי שבאזורי הפריפריה – תכף אני אגיע לזה, באתגרים

אוריאל בוסו: יש הצעת חוק שאנחנו עכשיו מקדמים, ואגב גם טכנולוגים רפואיים

משה שמעון רוט: זו ההשקעה הכי משתלמת שיכולה להיות

אוריאל בוסו: אתם יודעים שפעם היה את הרנטגנאי והיה את הטכנולוג הרפואי, זה היה בפער של 100% לעומת 70%-60%

אוריאל בוסו:  היום המספר השתנה, היום טכנולוגים רפואיים עושים עוד חוץ מהרנטגן, מפענחים עוד דברים

אוריאל בוסו:  המספרים גדלים, אפילו בתוך המרכזים הרפואיים הם יותר במספרים

אוריאל בוסו:  לדוגמה, במקום מסוים שפעם היו למשל 100 רנטגנאים ו-70 טכנולוגים רפואיים, היום המספר השתנה ונהיה ההפך

אוריאל בוסו:  מספר הטכנולוגים הרפואיים נהיה יותר גדול מהרנטגנאים, כי היום מפענחים עוד 20 דברים, פעם זה היה חמישה - - -     

אסנת לוקסנבורג: נכון, ושוב, זה ציר מרכזי בקבלת החלטות

שקלים: אבל השאלה באיזה פעולות אתם נוקטים בשביל להרחיב את ההיצע של אותם אנשים, של אותם טכנולוגים, שפשוט יסייעו בתפעול של המכשירים?     

אסנת לוקסנבורג: אם אתם רוצים אני ארחיב על זה

אסנת לוקסנבורג:  היושב-ראש פשוט קיצר אותי, אין לי בעיה לבוא לדיון שנראה את כל הנושא הזה

אוריאל בוסו: קודם כול, יש לנו הצעת חוק שכבר קיבלה המשך וגם צריך - - - אנחנו נדון עליהן אחרי זה

אסנת לוקסנבורג: אנחנו פותחים תוכניות, אנחנו פותחים תקנים, אנחנו עושים הכשרות בכל התחומים – מרמה של הדימותנים שמפעילים את המכשירים

אוריאל בוסו: בבקשה, תמשיכי

אסנת לוקסנבורג: אני ממשיכה הלאה

אסנת לוקסנבורג:      זאת פריסת המכשירים באזור הצפון, אנחנו סימנו בכחול את שלושת הנוספים

אסנת לוקסנבורג:  אתם יכולים לראות ששמנו ניידת באזור הצפוני ביותר, שבעצם תהיה באזור קריית שמונה ורמת הגולן

אסנת לוקסנבורג:  היא תסתובב בין הישובים שם כי בגלל המרחק הפיזי והדלילות של האוכלוסייה לא היה כדאי לשים רק במקום אחד, אלא לעשות - - -     

אוריאל בוסו: כולם פועלים?     

אסנת לוקסנבורג: עוד לא

אסנת לוקסנבורג:  למה אני אומרת את זה? יש חלק מהמקומות שכבר ופועלים וחלק שלא

אסנת לוקסנבורג:  זה נורא תלוי בהתארגנות של הגורם שקיבל את המכשיר, כי לפי החוק אסור להם לרכוש ואסור להם להפעיל לפני שהם מקבלים רישיון

אסנת לוקסנבורג:  כל מי שלא היו לו תשתיות לדוגמה, והיה צריך לסגור תשתיות או לצאת למכרז להפעלת המכשיר וכו', הוא לא

אסנת לוקסנבורג:  חלק פועלים וחלק לא

אסנת לוקסנבורג:  בחודשים הקרובים אנחנו צופים שכולם כבר יתחילו את הפעילות שלהם

אסנת לוקסנבורג:            יש ניידת שעושה את אזור הצפון ממש

אסנת לוקסנבורג:  יש עוד מכשיר אחד שייכנס לאזור עכו ויופעל על ידי קופת חולים לאומית, ויש עוד מכשיר שיתחיל את פעולתו בסכנין, שזה מיזם משותף של גורם רפואי בסכנין עם בית החולים אסף הרופא שיסייע לו בהפעלה של המכשיר הזה

אסנת לוקסנבורג:      האזור הבא זה אזור הדרום

אסנת לוקסנבורג:  באזור הדרום אנחנו שמנו מכשיר MRI ראשון בבית החולים יוספטל

אסנת לוקסנבורג:  לא היה בבית החולים יוספטל מכשיר, אז שמנו בבית החולים מכשיר ראשון

אסנת לוקסנבורג:  בנוסף לזה הוספנו עוד מכשיר באשדוד, בגלל הגדילה המואצת של כל האזור שם והתורים שאנחנו ראינו שנדרשים שם

אסנת לוקסנבורג:      באזור המרכז, שתמיד מתייחסים לזה כאילו תל אביב, זה מה שהתכוונתי להגיד לכם שהוספנו בפריפריה של המרכז

אסנת לוקסנבורג:  לא שמנו בתוך תל אביב או רמת גן

אסנת לוקסנבורג:  אחד ניתן לאוניברסיטת אריאל ששם נפתח בית ספר לרפואה

אסנת לוקסנבורג:  אנחנו רוצים לתמוך גם בשדות הקליניים וביכולות שם, וגם מתוך הבנה ש-MRI שיושב שם – באזור אריאל – יוכל לתת מענה לאזור נרחב שנכון להיום אין לו שירותים מספיק מפותחים

אסנת לוקסנבורג:       נתנו לבית החולים שניידר, כי כמו שאתם מבינים לא היה שם MRI ולא רצינו להתחיל להעביר פגים וילדים קטנים בתזוזה ובכל מיני – לפעמים הם מונשמים, לפעמים הם בסיטואציות אחרות – להעביר אותם לתוך בית החולים בלינסון וכו', אז בית החולים שניידר קיבל

אסנת לוקסנבורג:      אזור מודיעין – שהוא אזור שמאוד התפתח מבחינת אוכלוסייה ולא היה שם באזור – קיבל מכשיר MRI, ואזור רחובות שיופעל על ידי מאוחדת

אסנת לוקסנבורג:      כמו שאמרתי, אזור חיפה לא קיבל אבל יש עדיין פריסה שאתם יכולים לראות אותה

אוריאל בוסו: לא כל המכשירים התחילו לפעול, נכון?     

אסנת לוקסנבורג: אמרתי שלא כולם התחילו לפעול כי זה תלוי, הם היו צריכים לרכוש אותם

אסנת לוקסנבורג:  התיקון היה ביוני, חילקנו את המכשירים זמן קצר אחרי זה

אסנת לוקסנבורג:  הם היו צריכים לצאת לבניית תשתיות, היערכות וכולי ואנחנו נראה את התחלת ההפעלה המשמעותית בחודשים הבאים

אסנת לוקסנבורג:  רק אז אנחנו נראה גם את כל השינויים בתורים ובדברים האלה, כי עדיין זה לא מספיק

אסנת לוקסנבורג:  יש הבדל בין להפעיל ניידת שזה יותר קל, לבין להקים תשתית לדוגמה, שצריכה להיות במקום ש - - - אפילו בית החולים יוספטל לדוגמה, שהוא בית חולים של קופת חולים כללית, היא צריכה לצאת למכרז, היא צריכה להתקין את זה, היא צריכה לגייס לשם כוח אדם

אסנת לוקסנבורג:      אני מדלגת על כל האזורים האחרים שכמו שאמרתי: לא השתנה שם אבל עדיין יש פריסה

אסנת לוקסנבורג:       לגבי מכשירי CT, גם פה רציתי שתראו קודם כול את התמונה

אסנת לוקסנבורג:  פה מספר העדכונים בתקנות היה יותר קטן, ובעצם היו כמה גלים כאשר אנחנו היום עומדים על 1 ל-103,000 תושבים

אוריאל בוסו: פה מצבנו קצת יותר טוב ועדיין אנחנו, ב-OECD, ב – עדיין נמוכים או קצת?     

אסנת לוקסנבורג: גם ב-OECD, כמו שאמרת, עדיין נמוכים אבל גם פה אנחנו יותר נמוכים אבל עובדים בניצולת מאוד גבוהה

אסנת לוקסנבורג:  יש לנו פריסה מאוד גבוהה של מכשירי CT

אסנת לוקסנבורג:  על CT אני גם מניחה שלא שמעתם תלונות מבחינת זמני המתנה, כי ל-CT יש זמינות גבוהה מאוד, פריסה טובה מאוד, הוא גם מכשיר שמבצע בדיקות בצורה מהירה מאוד

אסנת לוקסנבורג:  המכשירים החדשים מבצעים תוך עשר דקות בדיקה, אז גם ה- turn over - - -     

אוריאל בוסו: את אומרת משהו מעניין, את אומרת שהטבלה הזאת של הדיווח של ה-OECD זה ביחס לנפש, שזה לא משנה כמה תפוקה יש למכשיר

אוריאל בוסו:  אין איזה מדד מסוים של זמני המתנה ב-CT או ב-MRI שאז אני אדע באמת?      

אסנת לוקסנבורג: נכון, יש להם מדדים

אסנת לוקסנבורג:  שוב, יש מידע אנקדוטלי בספרות המקצועית, באים ואומרים: במדינה הזאת עשו סקר ועשו ככה

אסנת לוקסנבורג:  אבל אנחנו לא מכירים מתודולוגיה ברורה מאוד שהם עושים שם

אסנת לוקסנבורג:  שוב, לכל מדינה יש גם את שיטות העבודה שלה ואת זמני ההמתנה שלה

אסנת לוקסנבורג:  לדוגמה מדינה כמו קנדה, אני יודעת שפרק הזמן שמחכים הוא ארוך מאוד מאוד, למרות שהיא מדינה מתקדמת מאוד ומספר המכשירים שלה הוא מאוד - - - זה נורא תלוי

משה שמעון רוט: קנדה זה דווקא היוצא מן הכלל

משה שמעון רוט:  קנדה יוצאת מן הכלל כי לקנדה יש מערכת שירות ציבורית

אסנת לוקסנבורג: גם לנו

אוריאל בוסו: אבל איך יכול להיות?      

משה שמעון רוט: כן, אבל הפוך על הפוך, עם כל החסרונות

אסנת לוקסנבורג: מבחינת המכשירים לנפש

אסנת לוקסנבורג:  שוב, למה הדגש שלי פה חשוב? במיוחד לחברי הכנסת שליוו אותנו גם בתיקון של התקנות

אסנת לוקסנבורג:  כמשרד אמרנו והבטחנו שתוספת המכשירים, מבחינתנו, תלך גם לתיקון הפערים מול הפריפריה

אסנת לוקסנבורג:  אני פשוט רוצה להראות לכם שתיקנו והזזנו

אסנת לוקסנבורג:  באזור הצפון שלפי התקנות היו צריכים להיות 14, הוספנו שלושה מכשירים והיום זה עומד על 14

אסנת לוקסנבורג:  באזור חיפה שהיה אמור להיות עשר, הוספנו שני מכשירים בגלל צרכים של בתי החולים

אוריאל בוסו: איך זה עומד על 14? 10 ועוד 2 זה 12

אסנת לוקסנבורג: לא, לא

אסנת לוקסנבורג:  לפי התקנות צריכים להיות עשרה ואנחנו הוספנו שניים והעלינו ל-14 בגלל הצרכים של בתי החולים שקיימים שם

אסנת לוקסנבורג:  צריך להגיד שבאזור חיפה זה בתי החולים "הלל יפה" ו"בני ציון", תכף תראו את זה

אסנת לוקסנבורג:      באזור המרכז אמורים להיות 22 מכשירים, אנחנו הוספנו ארבעה והגענו ל-18

אסנת לוקסנבורג:  באזור תל אביב אמורים לפעול 14 ובפועל יש 17, לכן לא הוספנו

אסנת לוקסנבורג:  באזור הדרום יש לפי התקנות 13 מכשירים, הוספנו עוד שלושה והיום אנחנו עומדים על 15, זאת אומרת גבוה יותר מהשיעור לנפש שצריך להיות באזור הדרום

אסנת לוקסנבורג:  שוב, בגלל ראייה של הפריסה שקיימת שם

אסנת לוקסנבורג:  באזור ירושלים הוספנו עוד 2 מכשירים ובעצם הבאנו את זה ל-15 מכשירים

אסנת לוקסנבורג:      אני רוצה להראות לכם את זה ואני רוצה להדגיש, זה לא שאנחנו הולכים אך ורק לפי השיעור לנפש, יש פה מספר מדדים

אסנת לוקסנבורג:  כמו שנאמר: אורך תורים, צרכים של בית החולים

אסנת לוקסנבורג:  כל הקריטריונים שאמרתי אבל בין השאר, אחד הדברים החשובים שהיו לנו, לתקן עיוותים שהיו מול הפריפריה

אסנת לוקסנבורג:  באמת הגענו למצב שכולם נמצאים לפחות לפי מה שהם אמורים להיות לפי התקנות, אם לא יותר

משה שמעון רוט: קודם כול, מי מתוך אלה – אני שואל את השאלה מהכיוון ההפוך: מי ביקש ולא קיבל?     

אסנת לוקסנבורג: יש הרבה

אסנת לוקסנבורג:  הייתה רשימה ארוכה מאוד של גורמים, גם בתי חולים, גם קופות, גם גורמים פרטיים, גם בתי חולים פרטיים, גם קהילה וכו'

אוריאל בוסו: אנחנו צריכים להתכנס לסיום

נעה בן שבת: אגב קהילה  - - - בקהילה נוסף?     

אסנת לוקסנבורג: כן, כן

אסנת לוקסנבורג:  זה מה שהראנו קודם: הניידת – זה קהילה, רחובות – זה קהילה, מודיעין – זה קהילה, אוניברסיטת אריאל – זה קהילה

נעה בן שבת: כשאת אומרת מודיעין ורחובות, זה - - -     

אסנת לוקסנבורג: זה קהילה, זה מופעל

אסנת לוקסנבורג:  במודיעין מופעל על ידי קופת חולים מכבי, ברחובות מופעל על ידי קופת חולים מאוחדת

אסנת לוקסנבורג:  פתוח לכל הקופות אבל זה מופעל בקהילה ממש

אסנת לוקסנבורג:       אנחנו מדברים פה בצפון, הוספנו בקריית שמונה ,בנהריה, בסכנין

אסנת לוקסנבורג:      אם אני עוברת הלאה לאזור הדרום, הוספנו באשדוד, בנתיבות ובבאר שבע – בקהילה

אסנת לוקסנבורג:       אם אנחנו מסתכלים על אזור הצפון, כמו שאמרתי, זה התווסף לשני בתי חולים שהיו צריכים את זה לצורך תפקוד תקין: אחד ב"בני ציון", ואחד ב"הלל יפה" שהוא תחת נפת חיפה אבל הוא בעצם נמצא במקום אחר

אסנת לוקסנבורג:      באזור ירושלים הוספנו בבית שמש ובבית חולים הרצוג

אסנת לוקסנבורג:    באזור המרכז הוספנו באוניברסיטת אריאל, בבית לוינשטיין, בקהילה במודיעין ובבית החולים מאיר

אסנת לוקסנבורג:  לדעתי בזה סיימתי את מספר מכשירי ה-CT

אסנת לוקסנבורג:      הוספנו את הנושא של תאי לחץ בתקנות והשינוי היה מעבר משישה מכשירים לעשרה מכשירים

אסנת לוקסנבורג:  עשרת המכשירים פרוסים היום כך: שלושה בצפון, שלושה בדרום וארבעה במרכז

אסנת לוקסנבורג:  ארבעת המכשירים חולקו להשלמת יכולות של שני מרכזי העל "שיבא" ו"רבין"

אסנת לוקסנבורג:  אחד ב"סורוקה" ואחד ב"רבקה זיו" בצפת בגלל הרצון לתת שירותים כאלה בצפון הרחוק יותר

אסנת לוקסנבורג:      מבחינת מערכת רובוטית – הייתה לנו אפשרות לתת שני מכשירים, והם נוספו בשני בתי חולים, אחד בגליל המערבי ואחד ב"הלל יפה"

אוריאל בוסו: יש לזה דרישה?     

אסנת לוקסנבורג: במסגרת ההסכמים הקואליציוניים יש סיכום של הורדת המגבלה הכמותית של רובוט דה וינצ'י, שמבחינתנו הוא כלי עבודה

אסנת לוקסנבורג:  כך גם קיבל האוצר, וכבר יש טיוטת תקנות שיצאה להערות הציבור

אוריאל בוסו: כן, זה מה שאני אומר

אוריאל בוסו:  למדתי על זה - - - הקופות, זו טכניקת עבודה, זה לא? זה אמור להיות

אסנת לוקסנבורג: כן, כן

אסנת לוקסנבורג:  היא אמורה להגיע אליכם לדיון

אסנת לוקסנבורג:  פה אנחנו באים ואומרים, אנחנו חושבים שרובוט דה וינצ'י צריך להתקיים בוודאי בכל בתי החולים הגדולים ויותר מזה

אוריאל בוסו: רובוט זה החלפת מפרקים, דברים כאלה

אסנת לוקסנבורג: היום משתמשים בזה לכל מיני סוגי ניתוחים

אסנת לוקסנבורג:  זה הולך גם לניתוחים אורולוגיים

אוריאל בוסו: החלפת מפרקים

נעה בן שבת: כל מיני סוגים, גינקולוגיים, אורולוגיים וכולי

אוריאל בוסו: תודה

אסנת לוקסנבורג: מבחינתנו התיקון שיובא אליכם זה הורדת המגבלה על רובוט דה וינצ'י וגם על צינותרי מוח, כי כמו שאתם יודעים, אחד הדברים שאנחנו מובילים במשרד הבריאות זה הנושא של ההתמודדות עם השבץ המוחי

אסנת לוקסנבורג:  אנשים שנמצאים באירוע של שבץ מוחי לפעמים נדרשים גם לצנתור מוח

אסנת לוקסנבורג:  כרגע אנחנו רוצים להגדיל את מספר המכשירים שיהיה אפשר לבצע בהם צנתורי מוח במצבים דחופים

נעה בן שבת: זאת אומרת, לא יידרש לגביהם רישיון בכלל?     

אסנת לוקסנבורג: יידרש רישיון, אבל המגבלה תיתן לנו גמישות, יהיה לנו - - - גמיש

אסנת לוקסנבורג:  זאת אומרת יידרש אישור משרד הבריאות, יידרש לעמוד בקריטריונים מסוימים, אבל עדיין, אם יהיו עשרה כאלה ולא חמישה נוכל לתת אותם בלי מגבלה כמותית

אסנת לוקסנבורג:  כמו שאמרתי זה פורסם, התקבלו כבר כל ההערות ואנחנו נמצאים לקראת הסיכום

אוריאל בוסו: תודה

אסנת לוקסנבורג: אני רוצה לעבור לאתגרים

אוריאל בוסו: זריז

אסנת לוקסנבורג: אני רק רוצה להזכיר כך: יש לנו בעיה ואתגר בנושא של כוח האדם, מכל הסוגים, כמו שצוין קודם

אסנת לוקסנבורג:  צריך לקחת בחשבון שעל כל מכשיר כזה שנוסף, צריך סדר גודל של כמה וכמה רופאים, כמה וכמה דימותנים וכולי

אסנת לוקסנבורג:       הנושא השני זה הנושא של עדכון התקנות לגבי מכשירים נוספים

אסנת לוקסנבורג:  אנחנו בתעדוף של המשרד ושל השר, אל מול משרד האוצר, השנה כמו שאמרתי תועדפו רובוט דה-וינצ'י וצנתורי מוח, אבל יש עוד צרכים שקיימים בשטח, אם זה מכשירי PET-CT ואם זה דברים אחרים

אסנת לוקסנבורג:  זה כמובן נושא שנמצא בדיונים בין המשרדים ובכל שנה אנחנו מנסים להביא בשורה

אסנת לוקסנבורג:      הנושא השלישי שאני רוצה להגיד, בעצם להזהיר, אנחנו צריכים גם לקחת בחשבון שהבדיקות האלה צריכות להתבצע כשהן מוצדקות רפואית

אסנת לוקסנבורג:  אחד הדברים שצריך נורא להיזהר מהם זה עודף בדיקות שלא תמיד - - -     

משה שמעון רוט: מוצדקות

אסנת לוקסנבורג: לא מוצדקות

אסנת לוקסנבורג:  לא רק זה, לפעמים זה גם מכניס את האדם לסחרור כי משתמשים בו במודליטי לא נכון ואז הוא נכנס לבירורים רפואיים שבעצם במודילטי הנכון הוא לא היה מקבל

אסנת לוקסנבורג:  רק אזכיר ואגיד, אנחנו בחטיבה עושים עבודה לגבי שימוש במערכות ממוחשבות שיסייעו לרופא לקבל החלטה מתי הוא צריך להפנות את החולה ל-MRI, מתי ל-CT, מתי זה הדברים הנכונים ביותר

אסנת לוקסנבורג:       התפתחויות טכנולוגיות יש כל הזמן, מתפתחים: מכשירי MRI קטנים, מכשירים משולבים, דברים שיכולים לתת מענה וכולי

אוריאל בוסו: יש איזה מכשיר עכשיו - - - שנותן צילומים במקום CT, מכשיר מיוחד

אסנת לוקסנבורג: כרגע לפי התקנות מכשירים כאלה נופלים תחת התקנות ואם זה מכשיר MRI קטן, הוא עדיין נחשב על מספר, כמו מכשיר MRI גדול

אוריאל בוסו: איך משנים את המשוואה הזו?     

אסנת לוקסנבורג: זה נושא שצריך לעשות במסגרת תיקון תקנות

אוריאל בוסו: אוקיי

אסנת לוקסנבורג: והדבר הבא זה הנושא של קיצור זמני ההמתנה

אסנת לוקסנבורג:  השאיפה שלנו זה שכל הדברים שאנחנו נעשה, אם זה להוסיף – אנחנו עובדים על בדיקה של עד כמה בינה מלאכותית ומערכות ממוחשבות יכולות לסייע בפענוח, כל מיני דברים כאלה

אסנת לוקסנבורג:  המטרה שלנו היא שבסופו של דבר כל הצעדים האלה יתורגמו לזה שהאזרח יחכה פחות

אסנת לוקסנבורג:  הוא יחכה פחות, יקבל את התשובות שלו מהר יותר ויקבל תשובות איכותיות שאפשר לסמוך עליהן מבחינה קלינית

אסנת לוקסנבורג:  בזה אני אסיים, ואני פתוחה ל - - -     

אוריאל בוסו: תודה, תודה רבה

אוריאל בוסו:  אתם רוצים או שלפני כן נשמע את המוזמנים כאן?     

יאסר חוג'יראת: מה שחשוב לנו כאן, אנחנו כחברי כנסת: שיהיה שירות טוב, שזמני ההמתנה יהיו קצרים וגם מה שנאמר כאן, נגיד MRI דחוף – הוא לא צריך לחכות, צריך לתת אותו תוך 24 שעות בשביל שהבן-אדם ידע

יאסר חוג'יראת:  מה שחשוב זה קיצור התורים

אסנת לוקסנבורג: אנחנו חושבים כמוכם

אוריאל בוסו: רונן בכור, נשיא אלמסד בע"מ

רונן צור: חברי כנסת נכבדים, חבר הכנסת אוריאל בוסו, תופתעו אני חושב, כמה זמן מתעסקים בסוגיה שהפתרון שלה זמין, קיים

רונן צור:  אני בהלם, זה היה פשוט מצחיק אם זה לא היה כל-כך עצוב

רונן צור:  אני אספר לכולכם משהו שבטח רובכם לא יודעים, אבל זה ייתן לכם הרבה על הנושא הזה

רונן צור:  יש גוף קטן במדינת ישראל שנקרא משרד הביטחון

רונן צור:  אני גרתי בארצות הברית 11 שנה, חזרתי לפה, פנה אלי הקרפ"ר ואמר לי: תקשיב, החיילים מתרוצצים בכל הארץ לבדיקות CT, אתה יכול לעזור לנו? אמרתי לו: אין שום בעיה

רונן צור:  בדיקת CT עלתה בזמנו 1,000 שקל, אמרתי לו: אני מתקין CT בחר"פ, בקרפ"ר, והבדיקה תהיה שליש, 300 שקלים

רונן צור:  ה-CT עובד עד היום, אוקיי? זה היה כל כך טוב שלפני חמש שנים אמרו לי: בוא תעשה גם MRI – שמנו גם MRI

רונן צור:  רק שתדעו, משרד הביטחון החליט לא להיות במשחק הזה של משרד הבריאות, לא להשתמש בשירותים שאתם מתלוננים עליהם

רונן צור:  חייל לא מחכה יותר משבוע לבדיקת CT או MRI

רונן צור:         הייתי פה עם חברת הכנסת סילמן, התלהבו מאוד, הקימו שני גופים במשרד הבריאות

רונן צור:  אחד לבחון הצעה שלנו לפריפריות: להוציא מכשירים קטנים, מכשירי גפיים ששמים על משאיות

רונן צור:  30% מהמכשירים, ברכיים, אפשר לעשות בפריפריות: בבאר שבע, בירוחם, בצפת, בדימונה, איפה שרוצים

רונן צור:  עלות הבדיקה אלף שקלים

רונן צור:  דרך אגב, עלות הבדיקה למשרד הביטחון במכרז רשמי: 850 שקלים ל-MRI

רונן צור:  בא משרד האוצר ואמר: איך יכול להיות? שלחו אלי צוות, לפני כחודשיים היה אצלנו צוות ממשרד הבריאות, לראות איך אנחנו עושים בדיקת MRI בחר"פ אצלנו ב-850 שקלים

רונן צור:  באו, ראו, לא שמענו מהם מאז

רונן צור:  אני מבין שזה עדיין בעבודה ואני מקווה מאוד שכולם יראו שכל הנושא הזה של MRI זה בלון נפוח

רונן צור:  לפני עשר שנים MRI עלה 4-3 מיליון דולר, תחזוקה: חצי מיליון דולר

רונן צור:  MRI עולה היום 500,000 דולר, תחזוקה: 100,000 דולר

רונן צור:       אני, בקבוצה שלי – אנחנו דרך אגב מכירים את כל האונקולוגיה במדינת ישראל

אוריאל בוסו: יש כוח אדם שיאייש?     

רונן צור: לכל מכשיר ששמנו יש כוח אדם

רונן צור:  באתי ואמרתי: תעשו מכרז, אנחנו רוצים להרים את הכפפה, נשים עשר ניידות, 1,000 שקלים לבדיקת MRI – חצי מחיר

רונן צור:  באו אלי משרד הבריאות ואמרו: תשמעו, נכון שהבדיקה זולה יותר אבל זה פוגע בבתי החולים אם אנחנו מורידים להם את התקציב

רונן צור:  אני בא ואומר: תגידו את המחיר האמיתי של ה-MRI

רונן צור:  אתם רוצים לתת עוד כספים לבתי החולים? תיתנו

רונן צור:  מחיר בדיקת MRI הוא היום 450-400 שקלים

רונן צור:  אני עושה אלף חולים בשנה למשרד הביטחון, לא תגידו – 12,000 בדיקות MRI בשנה

אוריאל בוסו: רגע, אתה אומר 450-400, זה עלות

רונן צור: עלות

אוריאל בוסו: אתה מוסיף, נגיד את התחזוקה, את הטיפול, את הכול - - -     

רונן צור: אז למה? למה שבדיקה תעלה 2,000, 3,000, 4,000?     

מיכאל חזני: היום המחיר הכי נמוך של בדיקת MRI במערכת הציבורית זה 1,600 שקלים, ובפריפריה 2,000 שקלים

מיכאל חזני:  זה בזבוז משווע מה שקורה פה

רונן צור: בא משרד האוצר ואומר: תעלו מכשירים – תעלה ההוצאה

רונן צור:  אני אומר: תורידו מחירים, תכפילו מכשירים – תישארו באותה ההוצאה

רונן צור:  מה הבעיה?     

קריאה: - - - רוצה להגיב

אוריאל בוסו: תכף נשמע

אוריאל בוסו:  תודה

אוריאל בוסו:  לפני כן בזום פרופ' נאיל אליאס, מנכ"ל בית החולים הנצרתי, שרצה להתייחס

אוריאל בוסו:  אחר כך  נשמע את משרד האוצר

אוריאל בוסו:  בבקשה, אדוני

אריאל אטיאס: צוהריים טובים

אריאל אטיאס:  הייתי בחלק הראשון, ואני מודה לכם שנתתם לי כמה דקות

אוריאל בוסו: ממש דקה אחת, ברשותך ידידי

אריאל אטיאס: אוקיי

אריאל אטיאס:  אני מודה לד"ר אסנת על המצגת שהיא הביאה אבל אני מבית החולים הצרפתי מייצג צרכים של בית החולים שלא מומשו עד עכשיו: בקשה ל-CT – אין ליCT

אריאל אטיאס:  ה-CT מופעל על ידי מכון מ

אריאל אטיאס: א

אריאל אטיאס: ר, והוא לא שלי; ו-MRI

אריאל אטיאס:  מה שמאפיין את הפעילות שלי, כמו שציינה ד"ר אסנת לגבי שניידר, אני כמו "שניידר" – בצפון, בית חולים שמטפל בילדים

אריאל אטיאס:  יש לי מיטות טיפול נמרץ ילדים, כירורגית ילדים, שאושרו ויופעלו עכשיו

אריאל אטיאס:  אני צריך לרוץ בלילה עם תינוקות קטנים לבצע להם MRI, כי אין MRI

אריאל אטיאס:  לא בבית החולים האיטלקי, שבו לא עושים לילדים

אריאל אטיאס:  יש לנו צורך חיובי מאוד וחיוני מאוד, שיהיו לנו בבית החולים CT ו-MRI

אריאל אטיאס:  אני מבקש מאוד שהעניין זה יטופל בוועדה, כי בקשתי לא אושרה על ידי משרד הבריאות

אוריאל בוסו: תודה

אוריאל בוסו:  פרופ' נמרוד רוזן, נשיא האיגוד הישראלי לאורתופדיה, שנמצא בזום

נמרוד רוזן: שלום לכולם, ותודה על ההזדמנות להופיע בפני הוועדה

אוריאל בוסו: דקה אחת, ברשותך

נמרוד רוזן: החוק, כפי שציינת, הוא משנת 1994

נמרוד רוזן:  אומנם נעשו תיקונים בעת האחרונה על ידי המשרד בהובלתה של אסנת – בת כיתתי, למען הגילוי הנאות – אבל הדבר הזה לא מספק

נמרוד רוזן:  היום חסרים מכשירי MRI בישראל, ההמתנה לתורים ארוכה, והיא פוגעת בבריאות המטופלים

נמרוד רוזן:      פה מדובר במכשיר שלמען הגילוי הנאות אני עדיין לא התנסיתי בו

נמרוד רוזן:  חוזקו 0

נמרוד רוזן: 3 טסלה, בהשוואה למכשירים אחרים שקיימים היום בשוק שבין 1 ל-3 – המתקדמים ביותר – או 3

נמרוד רוזן: 5 טסלה

נמרוד רוזן:  המכשיר הזה אינו פולט קרינה ואני בטוח שכל אחד מחברי הוועדה הנכבדת, אם היו שולחים אחד מקרובי משפחתו להדמיה, היה מעדיף שההדמיה תהיה ללא קרינה מייננת

נמרוד רוזן:  המכשיר הזה הוא מכשיר ללא קרינה

נמרוד רוזן:  הנזק שטומנת בחובה הבדיקה במכשיר הזה, אינו קיים

נמרוד רוזן:  לעומת זאת, היתרון האדיר שיש בזמינות של מכשירים כאלה מביא לידי ביטוי את הצורך שקיים היום בשוק, ללא מענה, לטיפול בטראומות של הגפיים

נמרוד רוזן:  לדוגמה: ברך שנקרע לה המיניסקוס, מרפק שיצא ממקומו, כתף שיש בה נזק סחוסי

נמרוד רוזן:      היום רשימת ההמתנה היא ארוכה מאוד, התורים ניתנים לפעמים באמצע הלילה

נמרוד רוזן:  מדובר בחולים שאמורים להגיע בשעות הבוקר המוקדמות לבתי החולים: ב-03:00, 04:00

נמרוד רוזן:  הדבר הבעייתי הנוסף שחלק גדול ממכשירי ה-MRI שמצויים בבתי החולים עובדים רק מחצית היום, עד השעה 15:00, כל השאר זה בססיות: או שיש ססיות או שאין ססיות

אוריאל בוסו: משפט לסיום

נמרוד רוזן: אני סבור שנכון יהיה לוועדה לפזר שלושה מכשירים כאלה: אחד בצפון, אחד במרכז ואחד בדרום

נמרוד רוזן:  לתת תקופת ניסוי של שלושה חודשים-חצי שנה, לראות מה התוחלת של המכשירים האלה, מה רמת הדיוק שלהם, כמה הם עוזרים בשיפור השירות, ועל ידי כך לאפשר לטכנולוגיות חדשות להיכנס

נמרוד רוזן:  רבותיי, אין ברירה

מיכאל חזני: אנחנו מוכנים לממן את כל התהליך הזה

נמרוד רוזן: מי שצריך לממן את התהליך הזה, זה הגופים שמביאים את המכשירים עצמם

אוריאל בוסו: הינה הם מוכנים

אוריאל בוסו:  תודה

אוריאל בוסו:       משרד האוצר, אתה רוצה להגיד משהו? אנחנו נוכל לקבל איזשהו פירוט מסוים, אם אנחנו מחליטים להגדיל, תקציבית? אין לך את זה ב"שלוף"

אוריאל בוסו:  אם אנחנו מחליטים להגדיל מכשירים, למשל ל-1 ל-100,000 נפש, מה המשמעות? לא כמה מכשירים אלא מה המשמעות במערכת

אוריאל בוסו:  דבר שני, אתה והבריאות צריכים לדון בהתייחסות לדברים שנאמרו פה

אוריאל בוסו:  אין מה לעשות, היום העלויות השתנו

אוריאל בוסו:  ודאי שלא רוצים לפגוע בבתי החולים אבל צריך לעשות איזה משהו

אוריאל בוסו:  מצדי שגם בתי החולים ישתמשו במיקור חוץ בצורה כזאת או אחרת

משה שמעון רוט: גם לתת להם את האפשרות, לבתי החולים, אלו שרוצים

משה שמעון רוט:  הקריטריון אם כן או לא, זה לא הקריטריון

אוריאל בוסו: אני למשל, אפרופו, נתתי כדוגמה את "כללית" כי דיברתי על השרון

אוריאל בוסו:  גם להם הקציתם מכשיר והם החליטו איפה לשים אותו

אוריאל בוסו:  בתוך הקופה אני חושב שצריך לאפשר להם בפריסה

אוריאל בוסו:  אני מדבר על "כללית" כי הם 30% ממערך האשפוז במדינת ישראל, אז לא להגביל אותם במכשירים כי בסוף הם יודעים איך להתכלכל מבחינתם ולנהל את המערך התקציבי שלהם

אוריאל בוסו:  הגבלת המכשירים במקרה הזה היא פחות נכונה

אוריאל בוסו:  לגבי הפריסה, אני מבין שאנחנו צריכים פה לעשות - -      

משה שמעון רוט: אבל בדגש על בתי החולים, יותר מאשר על הפרטי

משה שמעון רוט:  במיוחד לבתי החולים, צריך לתת איזושהי עדיפות

משה שמעון רוט:  בתי החולים שאומרים שהם רוצים להכניס PET-CT או MRI, אני יודע על עובדות כאלה – שלא יעכבו אותם

אוריאל בוסו: אמת

מיכאל חזני: אני מבקש מאוד להתייחס לנושא הכלכלי, בבקשה ברשותכם, שתי דקות

אוריאל בוסו: משפט

אוריאל בוסו:  לא, לא, שתי דקות זה הרבה

מיכאל חזני: דקה, 60 שניות

מיכאל חזני:  אני מחברת "אלסמד"

מיכאל חזני:  אני רוצה להתייחס להוצאה הלאומית, כי הדיון הלאומי על הדיון שאנחנו עושים פה הוא דיון כלכלי, הוא לא דיון רפואי

מיכאל חזני:  אנחנו מדברים על חלוקה של משאבים

מיכאל חזני:  היום מדינת ישראל מוציאה בערך מיליארד שקלים בשנה על בדיקות MRI

מיכאל חזני:  במיליארד השקלים האלה אפשר להכפיל את כמות המכשירים ואת כמות הבדיקות

מיכאל חזני:  מה שקורה בישראל עכשיו, יש פה קרטל של מפעילי MRI

מיכאל חזני:  מה שהקרטל עושה, זה מה שקרטל יודע לעשות – להעלות את מחירי הבדיקות

מיכאל חזני:  למכון הדמיה בדיקת MRI עולה 450-400 שקלים, והוא גובה עליה 1,600 שקלים – זה כל הסיפור

מיכאל חזני:      למשרד האוצר יש כלל אצבע ש-MRI עולה 15 מיליון שקלים בשנה

מיכאל חזני:  אני מבקש מחברי הוועדה לזכור שהעלות האמיתית של הבדיקות האלה לבית החולים היא בערך 4 מיליון שקלים בשנה

מיכאל חזני:  זאת אומרת שבית החולים מרוויח 10 מיליון שקלים בשנה

מיכאל חזני:  בגלל זה כל הזמן באים אליכם ומבקשים רישיונות, כי היום בישראל MRI זה מדפסת של כסף, זה הכול

מיכאל חזני:  ד"ר לוקסנבורג הראתה פה שקף של מצב ה-MRI בישראל ביחס לאוכלוסייה

מיכאל חזני:  אם הייתם רואים שקף של מחירי MRI בישראל ביחס לעולם, הייתם רואים שהמחירים שלנו הם בין הגבוהים בעולם

מיכאל חזני:  אני אומר את זה מידיעה, אני לא אומר את זה מהשערה

מיכאל חזני:  אנחנו אנשים שמתעסקים בזה כבר עשרות שנים, אני מבקש שתקשיבו לנו

אוריאל בוסו: תודה

אוריאל בוסו:  משרד האוצר, במשפט מסכם

דניאל פרידמן: אני אנסה להתייחס בקצרה לנקודות שעלו

דניאל פרידמן:  קודם כול, אני חושב שהוצגה פה עבודה מקצועית מאוד לגבי הצורה של - - - התוספת

אוריאל בוסו: ללא ספק

דניאל פרידמן: בסופו של דבר יש לנו חישוב לכל מכשיר, מה העלות שלו

דניאל פרידמן:  אנחנו כמובן בעד להתאים את המחירים למבנה העלויות בפועל, לכן גם ישב הצוות במשרד הבריאות עם החברה שדיברה כאן וכמובן גם עושים עבודה פנימית

דניאל פרידמן:  צריך להגיד, מבנה העלויות של בית חולים לאו דווקא זהה למבנה העלויות שיש בקופת חולים וכן הלאה וכן הלאה, אבל כמובן שהשאיפה היא להתאים את העלויות למחיר, זה מתקשר לדיון הקודם

אוריאל בוסו: מתי נדע את התוצאות של עבודה כזאת?     

דניאל פרידמן: אני לא רוצה להתחייב בשם הצוות של משרד הבריאות כמה זמן בדיוק ייקח לו לעשות את התמחור

דניאל פרידמן:  זה חלק ממהלכי התמחור הגדולים מאוד שאנחנו מנסים לקדם וחד-משמעית אם זה יוזיל את העלות, אז אפשר באותו כסף לשים יותר מכשירים

דניאל פרידמן:  מה שצריך לזכור זה את מה שד"ר לוקסמבורג ציינה פה: אתגר כוח האדם לא ישתנה

אוריאל בוסו: טוב, זה במקביל, אנחנו עושים פעולות

דניאל פרידמן: גם היום יש בפריפריה מכשירים קיימים, עם רישיון

אוריאל בוסו: אין להם כלים

דניאל פרידמן: הם לא מצלחים לפעול במלוא התפוקה בגלל שאין כוח אדם

דניאל פרידמן:  אפשר יהיה לפתוח את כל ה - - -     

אוריאל בוסו: תודה, אני צריך לסיים

אוריאל בוסו:       הצהרה לסיכון הדיון על מכשירים רפואיים:     

אוריאל בוסו: הוועדה מבקשת ממשרד הבריאות לפעול ולדאוג לכך כי כל מוסד רפואי שקיבל רישיון להפעלת מכשיר רפואי, אכן יפעיל אותו בהקדם האפשרי לטובת המטופלים באזורו

אוריאל בוסו:  נבקש לשם כך כי הוועדה תקבל עדכון רבעוני, לפחות, מהמשרד – לא בטוח שעל כל עדכון כזה נצטרך לעשות דיון, אבל לפחות נקבל עדכון ואנחנו נחליט בהתאם לכך – על הפעלת מכשירים רפואיים מיוחדים חדשים במוסדות רפואיים

אוריאל בוסו: הוועדה מבקשת לקבל ממשרד הבריאות הערכה של היקף כוח האדם החסר להפעלת המכשירים, והפעולות הננקטות לשם צמצום פער זה במקביל לחקיקה

אוריאל בוסו:  אנחנו לא יודעים באיזה מספרים מדובר

אוריאל בוסו: הסעיף הזה לא רשום פה אבל לאור הדברים ששמענו, גם העלויות הכלכליות והשוני, אנחנו רוצים לקבל עדכון: איך אנחנו דואגים להורדת העלויות, גם התפעלויות וגם התחשוב והתמחור של משרד האוצר על MRI, לאור הנתונים שהוצגו כאן

אוריאל בוסו:       אני רוצה להודות גם לחברי הכנסת

יאסר חוג'יראת: אני גם מבקש, אם אפשר, להוסיף משפט לסיכום: שהמשרד ישקול עוד פעם לגבי בית החולים נצרת, הצרפתי, למכשירי CT ו-MRI

יאסר חוג'יראת:  שם יש מחלקת ילדים שנותנת שירות לכל האוכלוסייה, וזה חשוב מאוד שיהיה להם שירות טוב

אוריאל בוסו: אפשר להוסיף את זה, תודה רבה

משה שמעון רוט: בתי חולים בכלל, גם לניאדו צריך כזה

אוריאל בוסו: הדיון הסתיים, תודה רבה לכולם